section_heading: Testiranja
paragraph_text: Druga, još veća mana Neubaufahrzeuga bila je sporost kretanja izvan potova, te loša pokretljivost po mekanim terenima. U vrijeme njegova nastanka njemačka je vojska započela razvijati revolucionarnu taktiku masovne uporabe oklopnih snaga i brzih prodora u neprijateljsku pozadinu koja će postati poznata kao Blitzkrieg. Pritom se pokretljivost daleko više "cijenila" nego paljbena moć. Kod Neubaufahrzeuga to je bilo dijametralno suprotno. Ako se i kretao izvan putova, teško je prostizao brzine veće od 15&nbsp;km/h. A to nikako nije bilo dovoljno. Zbog toga ne čudi da je njemačka vojska zaključila da Neubaufahrzeug nije pogodan za uvođenje u operativnu uporabu. Umjesto Neubaufahrzeuga kao glavni tenk njemačkih oklopnih snaga odabran je Panzerkampfwagen IV.